text: [{"text_idx": "#000003", "text": "Proteksyon batok sa mga rebelde o New People\u2019s Army (NPA) ang ilang gihangyo sa kadagkuan sa kasundalohan ug sa gobernador, sumala pa kang Bae Nita sa Sitio Tagboaya."}, {"text_idx": "#000004", "text": "Dugang ni Bae Nita nga sulod sa dugay ng higayon nga nasinati nila ang kagubot tungod sa mga rebelde nga mag sige og balik sa ilang lugar. Alang kaniya, halos dili siya makatulog og tungang gabii sa kahadlok ug mag-huna-huna sa mahimong buhaton sa NPA sa iyaha ug sa iyang pamilya. Naay mga higayon usab nga mag tago-tago sila tungod sa kahadlok nga patyon sila, dugang ni Bae Nita. Ug wala usab silay mahimo kung dili mo suporta na lang sa mga rebelde tungod sa kahadlok."}, {"text_idx": "#000006", "text": "Kalabot sa yuta, mihangyo si Datu Ronil Cago sa Sitio Inajaw nga matabangan sila sa gobyerno pagpahliuna sa luna aron maugbokan og mga balay sa ilang komunidad."}, {"text_idx": "#000007", "text": "Isip tubag, mi-komiter si Gob. Corvera nga tabangan sila sa probinsya nga ma-plastar ang ilang pamuyo. Niini, magpadangat ang gobernador og tabang sama sa material ug cash assistance ug paghimo og development plan sa luna nga napalit ni Kongw. Angel Amante-Matba para sa ilaha aron ma-plastar ug ma-develop kini. Gawas niini, maggahin usab og pundo ang probinsya alang sa land banking."}, {"text_idx": "#000010", "text": "Nakita usab sa gobernador ang mga gubang dalan sa pag-adto niya sa Bolo-Bolo, Barangay San Vicente ug dihadiha gimando niya ang pag-aksyon niini pinaagi sa buhatan sa Provincial Engineering."}, {"text_idx": "#000011", "text": "Nagpasalamat usab si Gob. Corvera nga gipadayag ang maong mga concerns sa mga lideres sa nahisgutang mga komunidad."}, {"text_idx": "#000015", "text": "Isip dason sa gipahayag ni Gob. Corvera, gipadayag ni LTC Aristotle F. Antonio sa 29th Infantry Battalion nga sa kanunay naa ra ang kasundalohan ug mihangyo siya sa mga lideres sa komunidad daling magpahibalo sa ilaha kung adunay mga aktibidades nga gibuhat ang mga walhong grupo sa ilang tagsa-tagsa ka lugar."}, {"text_idx": "#000016", "text": "Sa iyang bahin, mapasalamaton si Mayor Montero kang Gob. Corvera tungod kay sumala pa niya nga ubos sa iyang liderato, kaabag si Kongw. Angel Amante-Matba, gitagaan gyod og pagtagad nga matabangan ang katawhan sa Jabonga."}]